# **Proiectul**

# **DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresată de **COMUNA BEŞTEPE**, cu sediul în com. Beştepe, loc. Beştepe, str. Tulcei, nr. 76, jud. Tulcea, înregistrată la APM Tulcea cu nr. 8392/22.16.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.09.2018, că proiectul "**REABILITARE SISTEM DE ILUMINAT PUBLIC, COMUNA BEȘTEPE**"**,** propus a se realiza în intravilanul com. Beştepe, satele Beștepe, Băltenii de Sus şi Băltenii de Jos, judeţul Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune parțial cu Rezervaţia Biosferei Delta Dunării şi cu aria naturală protejată de interes comunitar ROSCI0065 Delta Dunării şi se află în vecinatatea ROSPA0031 Delta Dunării şi Complexul Razim-Sinoie.

- amplasamentul proiectului se află în intravilanul comunei Beştepe, satele Beștepe, Băltenii de Sus şi Băltenii de Jos, judeţul Tulcea și se suprapune cu actualul amplasament al rețelei de iluminat public. Pe amplasament nu au fost identificate specii de păsări sau alte specii de faună si habitate ale speciilor pentru care a fost declarată ariile protejate ROSCI0065 Delta Dunării şi ROSPA0031 Delta Dunării şi Complexul Razim-Sinoie și care ar putea fi afectate de implementarea proiectului. Proiectul nu va afecta negativ ariile naturale protejate, deoarece:

1. nu se reduce suprafața habitatelor și/sau numărul exemplarelor speciilor de interes comunitar;

2. nu se fragmentează habitatele de interes comunitar;

3. nu are impact negativ asupra factorilor care determină menținerea stării favorabile de conservare a ariilor naturale protejate de interes comunitar;

4. nu se produc modificări ale dinamicii relațiilor care definesc structura și/sau funcția ariilor naturale protejate de interes comunitar.

-proiectul propus nu are legatură si nu este necesar pentru managementul conservării ariilor naturale protejate de interes comunitar, iar implementarea acestuia nu va avea un impact semnificativ asupra speciilor și habitatelor pentru care au fost desemnate cele două arii protejate de interes comunitar.

- beneficiarul a obţinut Avizul Administraţiei Rezervaţiei Biosferei Delta Dunării cu nr. 71/ 23.08.2018.

**Localizarea proiectului :**

- amplasamentul se află în intravilanul comunei Beştepe, satele Beștepe, Băltenii de Sus și Băltenii de Jos, judeţul Tulcea., pe un teren aparţinînd domeniului public de interes local – drumuri stradale, conform încadrării cadastrale.

**Caracteristicile proiectului :**

Proiectul propune reabilitare sistemului de iluminat public în comuna Beștepe, în satele aparținătoare, pin înlocuirea aparatelor vechi și ineficiente din punct de vedere energetic cu aparate de iluminat stradale cu LED noi, având eficiența energetică ridicată și durata de viață mare.

Lucrările ce vor fi realizate sunt următoarele:

1. Demontarea aparatelor de iluminat vechi stradale;
2. Demontarea consolelor vechi;
3. Demontarea cablurilor de alimentare vechi;
4. Demontarea clemelor de legătură vechi;
5. Montarea de aparate de iluminat stradale cu LED-uri având:

- putere instalată 24 W eficiente din punct de vedere energetic și luminotehnic având gradul de protecție de minim IP66 – drumuri încadrare luminotehnică ME6;

- putere instalată 55 W eficiente din punct de vedere energetic și luminotehnic având gradul de protecție de minim IP66 – drumuri încadrare luminotehnică ME6;

1. Montarea de console de susținere a aparatelor de iluminat cu LED dimensionate conform amplasării stâlpilor și a puterii instalate a aparatelor de iluminat, tip C2-C7 (L=1,5 – 3,5 m);
2. Montarea de coliere de prindere pe stâlpi a consolelor, fixate prin intermediul unei benzi de montaj din inox și agrafe de strângere;
3. Realizarea legăturii electice în rețeaua existentă de joasă tensiune de iluminat public utilizând cleme de derivație tip CDD 15/45 IL;
4. Realizarea alimentării cu energie electrică a aparatelor de iluminat nou proiectate, din rețelele de iluminat existente, utilizând cablu CYYF 3x1,5 mmp;
5. Montare punct de aprindere iluminat public Smart Controll.

Toate lucrările se vor realiza pe infrastructura existentă a rețelei de iluminat public, nefiind necesare investiții noi de infrastructură .

* Alimentarea cu apă: Nu este cazul ;
* Canalizarea apelor uzate menajere: Nu este cazul;
* Energie electrica: din rețeaua exiatentă;
* Energie termica: Nu este cazul.

**Condiţii de realizare a proiectului:**

Pentru a preveni şi eventual a limita şi elimina efectele unui posibil impact negativ (posibil doar pe perioada de desfaşurare a lucrărilor) se vor lua de către beneficiar si antreprenorul general urmatoarele măsuri :

* Supravegherea lucrărilor in permanenţă de catre personal specializat si dirigintele de şantier ;
* Reducerea pe cât posibil a perioadei de execuţie a lucrărilor de construcţii;
* Toate materialele folosite vor fi livrate de către furnizori acreditaţi iar transportul, manipularea si depozitarea lor se va realiza fără a afecta mediul inconjurător.
* Toate lucrările se vor desfăşura strict pe amplasamentul proiectului, fără a afecta vecinătăţile.
* Lucrările nu vor genera zgomote sau vibraţii care să deranjeze speciile pentru care au fost desemnate ariile protejate ROSCI0065 Delta Dunării și ROSPA0031 Delta Dunării şi Complexul Razim-Sinoie.
* În cazul în care pe parcursul derulării lucrărilor pe amplasament se identifică cuiburi ale speciilor de păsări ce constituie obiective de conservare ale ROSPA0031 Delta Dunării și Complexul Razim-Sinoie și ROSCI0065 Delta Dunării, se vor sista lucrările în zonele respective și va fi înștiințat administratorul siturilor.
* Nu se vor folosi echipamente de construcţii mari care sa genereze zgomote si vibraţii.
* Toate materialele necesare lucrărilor vor fi puse în operă imediat ce sunt aduse pe amplasament, fără a fi necesară o depozitare a acestora;
* Pe tot parcursul execuţiei se vor lua, prin grija antreprenorului general, toate măsurile legate de protejarea biodiversităţii, solului, subsolului, faunei si vegetaţiei din jurul amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor şi predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr. 11/1328 din 06.06.2018, emis de Primăria Comunei Beştepe .

Titularul proiectului va respecta condiţiile impuse în Avizul Administratiei Rezervaţiei Biosferei Delta Dunării cu nr. 71/23.08.2018;

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobată cu modificari prin Legea nr. 264/2006, cu modificarile si completările ulterioare – răspunderea pentru corectitudinea informatiilor puse la dispoziţia autoritaţii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv**

**Chim. Mirela Aurelia RAICU**

**Avizat: Şef Serviciu CFM, ing. Elena MICU**

Redactat: Camelia IONESCU

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**